Program IDM prevezme sťahovanie súborov z ktoréhokoľvek prehliadača, ak typ súboru zodpovedá zoznamu typov a prípon. Zoznam prípon možno upraviť v ponuke "Stiahnutie => Možnosti => na karte Všeobecné => tlačidlo Upraviť...".
Ak máte problémy so sťahovaním súboru zo servera (napríklad ak je server zaneprázdnený, pri viacnásobnom prekročení časového limitu alebo pri iných problémoch, týkajúcich sa servera alebo siete), môžete nechať tento súbor vo fronte Plánovača IDM a spustiť front. Plánovač IDM sa pokúsi stiahnuť súbor každých 30 sekúnd.
Program IDM prevezme každé sťahovanie, ak počas kliknutia na odkaz na stiahnutie v prehliadači podržíte špeciálny kláves (tento kláves musíte nastaviť v ponuke "Stiahnutie => Možnosti => na karte Všeobecné => tlačidlo Klávesy...". Upozorňujeme, že kláves "Insert" by mal fungovať vo väčšine prehliadačov).
Ak pri kliknutí na odkaz na stiahnutie v prehliadači podržíte kláves ALT, IDM neprevezme sťahovanie a nechá prehliadač stiahnuť súbor (tento kláves možno zmeniť v ponuke "Stiahnutie => Možnosti => na karte Všeobecné => tlačidlo Klávesy...").
Ak niečomu nerozumiete, jednoducho stlačte kláves F1 a objaví sa kontextová Nápoveda.
Ak nechcete aby program IDM preberal sťahovania z prehliadača, v ponuke "Stiahnutie => Možnosti =>, na karte Všeobecné, zrušte začiarknutie v políčku pred názvom prehliadača, umiestneného v okne "Zachytiť sťahovania z nasledujúcich prehliadačov".
Odkazy na stiahnutia možno uchytiť a presunúť ich myšou do plávajúceho okienka s košíkom. Plávajúce okienko s košíkom sa objaví, ak kliknete pravým tlačidlom myši na ikonu programu IDM v systémovej lište a vyberiete položku "Zobraziť okienko", alebo v hlavnom okne programu IDM z ponuky "Úlohy => Zobraziť okienko".
Môžete zakázať zobrazovanie dialógového okna dokončenia sťahovania, ktoré ponúka otvorenie súboru. Stačí zrušiť začiarknutie políčka "Zobraziť dokončenie sťahovania" v ponuke "Stiahnutie => Možnosti => na karte Sťahovanie".
Môžete zakázať zobrazovanie dialógového okna začiatku sťahovania, s otázkou na umiestnenie uloženia súboru. Stačí zrušiť začiarknutie políčka "Zobraziť začiatok sťahovania" v ponuke "Stiahnutie => Možnosti => na karte Sťahovanie".
Dialógové okná priebehu sťahovania možno minimalizovať alebo zakázať v ponuke "Stiahnutie => Možnosti => na karte Sťahovanie".
Spustenie sťahovania súborov programom IDM môžete zadať aj z príkazového riadka. Ďalšie informácie nájdete v ponuke "Nápoveda  => Obsah Nápovedy" v kapitole "Starting Downloads => Command Line" (v angličtine).
Súbory z hlavného okna programu IDM možno uchytiť a presunúť ich myšou do iných aplikácií (napríklad do Winampu, Windows Media Playera atď.). Tento spôsob možno použiť aj na presunutie alebo skopírovanie súborov do ktoréhokoľvek priečinka systému Windows.
Ak nechcete opakovane zadávať rovnaké meno užívateľa a heslo pri sťahovaní z chráneného servera, môžete server, prihlasovacie meno a heslo pridať do zoznamu stránok s prihlásením v ponuke "Stiahnutie => Možnosti =>, na karte Prihlásenie".
